A sosit momentul să anunțăm și premiile speciale ale concursului Wiki Loves Monuments 2019. Prin ele îi sărbătorim pe cei care, deși nu au obținut premii în concursurile de fotografie, au avut niște realizări deosebite.

În primul rând, domnul Țetcu Mircea Rareș a acoperit cel mai mare număr de monumente istorice cu fotografii noi. Vechi și neobosit contribuitor la Wikimedia Commons, dumnealui a îmbogățit neîncetat colecția proiectului nostru cu imagini ale unor monumente istorice greu accesibile și mai puțin cunoscute.

Biserica reformată din Bicfalău, județul Covasna; CC-BY-SA-4.0, Țetcu Mircea Rareș

Apoi, apreciem cea mai reușită contribuție a unui nou-venit. În chiar ultima zi de concurs, utilizatorul Acristianas s-a înregistrat și a încărcat o fotografie a mănăstirii Neamț, realizată doar cu o zi înainte.

Ansamblul Monahal Mânăstirea Neamţului, CC-BY-SA-4.0, Acristianas

În final, cea mai apreciată contribuție la secțiunea film este o scurtă filmare a căii ferate Anina-Oravița, oferită de Ioan Bodean.

Felicitări câștigătorilor și mulțumiri tuturor participanților! Ne-ați ajutat să îmbogățim fondul documentar al monumentelor istorice din România. Aportul dumneavoastră este foarte apreciat și sperăm să continuați să contribuți tot restul anului și să ne întâlnim și la alte concursuri și la viitoarele ediții ale lui Wiki Loves Monuments!